Ο **Μαμαντού Σαμασά** (γεννημένος την 1η Μαΐου 1986 στο Μονφερμέιγ) είναι, γεννημένος στη Γαλλία, ποδοσφαιριστής από το Μάλι, με καταγωγή από τη Σενεγάλη, ο οποίος αγωνίζεται αυτό τον καιρό για λογαριασμό της Κιέβο Βερόνα στη Σέριε Α. Αγωνίζεται κυρίως ως επιθετικός, ενώ αποτελεί πρώην στέλεχος της Εθνικής Γαλλίας U-21, αν και πρόσφατα επέλεξε να εκπροσωπεί το Μάλι, τη χώρα καταγωγής του.

Καριέρα
-------

### Πρώτα χρόνια

Γεννημένος στο Μονφερμέιγ, στη Σεν-Σαιν-Ντενί, ο Σαμασά ξεκίνησε την καριέρα του ως νέος από τα τμήματα υποδομής της τοπικής ερασιτεχνικής ομάδας Ρεντ Σταρ Παρισιού. Αφού πέρασε συνολικά επτά χρόνια εντός των ακαδημιών του συλλόγου, εντάχθηκε στη Λε Μαν ΟΚ 72, αρχικώς, ως μέλος της ηλικιακής κατηγορίας Κ-18 του συλλόγου. Ενώ βρισκόταν ακόμη στις ακαδημίες του συλλόγου, βοήθησε την ομάδα νέων της Λε Μαν να κατακτήσει την έκδοση του 2004 του Κυπέλλου Γκαμπαρντελά. Μετά τη σεζόν 2005–06, υπέγραψε το πρώτο του επαγγελματικό συμβόλαιο και προωθήθηκε στην πρώτη ομάδα, λαμβάνοντας τον αριθμό 19 στη φανέλα.

### Λε Μαν

Ο Σαμασά πραγματοποίησε το ντεμπούτο του στο πρωτάθλημα στον εναρκτήριο αγώνα για τη σεζόν 2006–07 απέναντι στη Νις ξεκινώντας ως βασικός για την ομάδα του στη νίκη της με σκορ 1–0. Στο μόλις τρίτο αγώνα του για τη σεζόν, πέτυχε το πρώτο του τέρμα στην επαγγελματική του καριέρα, πετυχαίνοντας το τέρμα της ισοφάρισης απέναντι στο 53ο λεπτό της αναμέτρησης απέναντι στη Βαλανσιέν. Η Λε Μαν τελικώς κέρδισε τη συγκεκριμένη αναμέτρηση με σκορ 3-2 με ένα γκολ στα τελευταία λεπτά από τον Ισμαέλ Μπανγκουρά. Ο Σαμασά χρησιμοποιήτο συχνά ως βασικός στη διάρκεια της σεζόν, παρά το γεγονός ότι ήταν μόλις 20 ετών τότε. Πέτυχε δύο τέρματα σε δύο αναμετρήσεις απέναντι στη Σοσό, ενώ σκόραρε, επίσης, και απέναντι στη Σεντάν, κάτι που του απέφερε συνολικά 5 γκολ στο σύνολο της σεζόν. Η Λε Μαν κέρδισε και τις πέντε αναμετρήσεις στη διάρκεια των οποίων σκόραρε.

Η επόμενη σεζόν προβλεπόταν ως η χρονιά της καθιέρωσης για τον παίκτη, ωστόσο, στο μόλις τέταρτο αγώνα της σεζόν, ο Σαμασά τραυματίστηκε σοβαρά. Παρέμεινε εκτός αγωνιστικών χώρων για διάστημα 4,5 ετών και επέστρεψε στην ομάδα στις 19 Ιανουαρίου 2008 σε μια ήττα με 1–2 από την Μπορντό αγωνιζόμενος ως αλλαγή. Πραγματοποίησε μόλις 16 εμφανίσεις εκείνη τη σεζόν πετυχαίνοντας μόλις ένα τέρμα.

### Ολιμπίκ Μαρσέιγ

Στις 25 Αυγούστου 2008, ο πρόεδρος της Λε Μαν, Ανρί Λεγκαρντά, ανακοίνωσε ότι ο ομάδα είχε έρθει σε συμφωνία με την Ολιμπίκ Μαρσέιγ για τη μεταγραφή του Σαμασά με τον Λεγκαρντά να δηλώνει ότι οι *Φωκαείς* είχαν καταθέσει μια "ικανοποιητική προσφορά". Η Μαρσέιγ, η οποία έβλεπε τον παίκτη ως ιδανικό αντικαταστάτη του Τζιμπρίλ Σισέ, πρόσφερε στον παίκτη συμβόλαιο πενταετούς διάρκειας. Ο Μαμαντού πραγματοποίησε το ντεμπούτο του με την ομάδα στις 30 Αυγούστου 2008 σε έναν αγώνα πρωταθλήματος απέναντι στη Σοσό μπαίνοντας ως αλλαγή σε μια νίκη της ομάδας του με σκορ 2–1. Του πήρε, σχεδόν, διάστημα τεσσάρων μηνών για να πετύχει το πρώτο του τέρμα με την ομάδα, το οποίο πέτυχε απέναντι στη Λιλ στις 30 Νοεμβρίου σε μια ισοπαλία με σκορ 2–2. Καθώς δεν κατάφερε να ανταποκριθεί, σύμφωνα με μερίδα του κόσμου, στις προσδοκίες που είχαν δημιουργηθεί με τη μεταγραφή του, δέχτηκε σκληρή κριτική από τα τοπικά ΜΜΕ και τους οπαδούς του συλλόγου ιδιαιτέρως για τα λίγα τέρματα που πετύχαινε, έχοντας αγωνιστεί σε συνολικά 32 αγώνες, στη διάρκεια των οποίων σκόραρε, μόλις, 2 τέρματα.

### Βαλανσιέν

Στις 4 Αυγούστου 2009, η Μαρσέιγ ανακοίνωσε ότι ο Σαμασά θα παραχωρούνταν υπό τη μορφή δανεικού στην έτερη ομάδα της Λιγκ 1, Βαλανσιέν για το σύνολο της σεζόν 2009–10.

Στις 8 Αυγούστου 2009, αγωνίστηκε στην πρώτη του αναμέτρηση ως βασικός με τα χρώματα της Βαλανσιέν, με την οποία πέτυχε το πρώτο του τέρμα απέναντι στην ΑΣ Νανσί-Λωρραίνη. Στις 30 Αυγούστου, σκόραρε στο 87ο λεπτό της αναμέτρησης απέναντι στη Τουλούζ ΦΚ, δίνοντας τη δυνατότητα στην ομάδα του να πάρει τους πρώτους της βαθμούς για τη σεζόν (τελικό σκορ 1-0 για τη Βαλανσιέν). Πέτυχε, επίσης, για την 14η αγωνιστική του πρωταθλήματος, το μοναδικό τέρμα της αναμέτρησης Μπορντό-Βαλανσιέν, σπάζοντας το αήττητο ρεκόρ εντός έδρας των *Γιρονδίνων* που εκτεινόταν σε περίπου σαράντα αναμετρήσεις, και συνεισφέροντας στην πτώση της από την κορυφή της βαθμολογικής κατάταξης.
Μετά από μια ικανοποιητική σεζόν (17 αγώνες, 7 τέρματα), ο Μαμαντού Σαμασά επέστρεψε στην ΟΜ με το πέρας της σεζόν, όπου πέτυχε 1 τέρμα σε δύο αναμετρήσεις με την έναρξη της σεζόν 2010-2011. Ωστόσο, τον Αύγουστο, υπέγραψε οριστικά συμβόλαιο συνεργασίας, με κανονική μεταγραφή, με τη Βαλανσιέν.

### Κιέβο Βερόνα

Στις 31 Αυγούστου 2012, ο Σαμασά υπέγραψε συμβόλαιο συνεργασίας με την Κιέβο Βερόνα.

### Διεθνής Καριέρα

Αν και γιος γονέων από το Μάλι, ο Σαμασά επέλεξε να εκπροσωπήσει, αρχικώς, τη Γαλλία σε διεθνές επίπεδο. Πραγματοποίησε έξι συμμετοχές με την Εθνική U-21 πετυχαίνοντας 3 γκολ. Στις 6 Ιανουαρίου 2009, αποκάλυψε ότι θα εκπροσωπήσει το Μάλι σε επίπεδο ανδρών. Ανέφερε ότι πήρε την απόφαση αυτή έπειτα από ένα ταξίδι στο Μπαμακό, όπου συνάντησε τον ομοσπονδιακό τεχνικό Στέφεν Κεσί. Ανέφερε, επίσης, ότι η παρότρυνση του συμπατριώτη του Μοχαμέντ Σισοκό έπαιξε κι αυτή ρόλο στην απόφασή του.

Ο Σαμασά περίμενε ως τον Μάιο προτού λάβει την πρώτη του κλήση για να ενταχθεί στην ομάδα ενόψει των προκριματικών αγώνων του Παγκοσμίου Κυπέλλου απέναντι στην Γκάνα και το Μπενίν που έλαβαν χώρα στις 7 και 21 Ιουνίου. Ωστόσο, ο Σαμασά δεν αγωνίστηκε σε καμία από τις δύο αναμετρήσεις, ενώ δεν βρέθηκε στον πάγκο σε καμία, επίσης, από τις δύο.

Ο Σαμασά πραγματοποίησε το ντεμπούτο του με το Μάλι σε έναν προκριματικό αγώνα για το Παγκόσμιο Κύπελλο του 2010 απέναντι στο Μπενίν, όπου πέτυχε το τέρμα της ισοφάρισης για την ομάδα του σε μια ισοπαλία με σκορ 1–1. Πέτυχε δύο τέρματα στη διάρκεια του Κυπέλλου Εθνών Αφρικής του 2013, με το πρώτο του τέρμα να είναι απέναντι στη Λαϊκή Δημοκρατία του Κονγκό σε μια καθοριστικής σημασίας ισοπαλία με σκορ 1-1 για τη φάση των ομίλων. Στη συνέχεια, άνοιξε το σκορ στη νίκη της ομάδας του με σκορ 3-1 για τον μικρό τελικό της διοργάνωσης απέναντι στην Γκάνα, κάτι που απέφερε στο Μάλι το χάλκινο μετάλλιο της διοργάνωσης.

Παραπομπές
----------

1. ↑  «Le Mans v. Nice Match Report». Αρχειοθετήθηκε από το πρωτότυπο στις 18 Μαρτίου 2007. Ανακτήθηκε στις 28 Σεπτεμβρίου 2019.
2. ↑  «Le Mans v. Valenciennes». Αρχειοθετήθηκε από το πρωτότυπο στις 19 Μαρτίου 2007. Ανακτήθηκε στις 28 Σεπτεμβρίου 2019.
3. ↑  «Le Mans v. Bordeaux Match Report». Αρχειοθετήθηκε από το πρωτότυπο στις 1 Απριλίου 2008. Ανακτήθηκε στις 28 Σεπτεμβρίου 2019.
4. ↑  Marseille seal Samassa swoop
5. ↑  «Samassa Joins Olympique Marseille». Αρχειοθετήθηκε από το πρωτότυπο στις 13 Φεβρουαρίου 2012. Ανακτήθηκε στις 20 Αυγούστου 2013.
6. ↑  «Marseille v. Sochaux Match Report». Αρχειοθετήθηκε από το πρωτότυπο στις 25 Απριλίου 2009. Ανακτήθηκε στις 28 Σεπτεμβρίου 2019.
7. ↑  «Marseille v. Lille Match Report». Αρχειοθετήθηκε από το πρωτότυπο στις 19 Αυγούστου 2009. Ανακτήθηκε στις 28 Σεπτεμβρίου 2019.
8. ↑  «Accord pour le prêt de Mamadou Samassa». Αρχειοθετήθηκε από το πρωτότυπο στις 23 Φεβρουαρίου 2012. Ανακτήθηκε στις 20 Αυγούστου 2013.
9. ↑  Samassa de Valenciennes au Chievo, francefootball.fr, 31 août 2012.
10. ↑  Samassa Opts for Keshi's Mali
11. ↑  «Mali όνομα 25-man squad». Αρχειοθετήθηκε από το πρωτότυπο στις 5 Νοεμβρίου 2012. Ανακτήθηκε στις 20 Αυγούστου 2013.
12. ↑  Africa WCQ Roundup

Εξωτερικοί Σύνδεσμοι
--------------------

* Στατιστικά Καριέρας στο lfp.fr